
(1,2,3-Triazol-4-il)metil-foszforamidát-származékok előállítása azid-alkin-cikloaddícióval

Kulcsszavak: klikk-reakció; réz(I)-katalízis; nitrogéntartalmú heterociklus; áramlásos kémia; mikrohullámú technika
A nitrogéntartalmú heterociklusok fontos képviselői közé tartoznak az 1,2,3-triazolszármazékok, széleskörű alkalmazhatóságuk és potenciális biológiai aktivitásuk révén. Kutatómunkám során célul tűztük ki foszforamidát vagy foszfinamid szerkezeti egységet tartalmazó 1,2,3-triazol vegyületek réz(I)-katalizált Huisgen-cikloaddícióval történő előállításának tanulmányozását szakaszos és áramlásos kémiai rendszerekben.
A reakció feltérképezését, választott modellreakciókon (dietil-klórfoszfát vagy difenil-foszfinsav-klorid és propargil-amin, valamint benzil-bromid és nátrium-azid reakcióin) keresztül valósítottuk meg, melyek során vizsgáltuk a reakcióidő, a hőmérséklet és a hőközlés módjának hatását a reakció összetételére nézve. Első lépésben a kulcsintermedierek előállítását optimalizáltuk szakaszos és áramlásos kémiai rendszerben. A következő lépésben a céltermékek előállítását tanulmányoztuk különféle reakciómegvalósítási módszerekkel.
Munkám folytatásaként az intermedierek és céltermékek előállítása szempontjából legmegfelelőbb módszer és paraméterek megválasztása után, elvégeztük a reakció kiterjesztését különféle benzil- és fenil-azidokkal egyaránt. Az optimális paramétereket alkalmazva összesen 20 új vegyületet szintetizáltunk jó, illetve kiváló termeléssel.
A reakciókat vékonyréteg- (VRK), gáz- (GC) és folyadékkromatográfiás (HPLC) mérésekkel követtük. A termékeket HPLC-MS és 31P NMR segítségével azonosítottuk, szerkezetük 13C és 1H NMR spektroszkópiával, valamint nagyfelbontású tömegspektrometriás (HRMS) vizsgálattal jellemeztük. Az előállított származékok antibakteriális hatását és in vitro citotoxitását együttműködés keretein belül tervezzük vizsgálni.
[image: ]



imgrId16a578cc02d2eb.jpg
> N o,_R'
Pl o+ = —=\ P —»feldolgozas
c’ R HN \HN' Rl 9

L o, R
\/k B!
HN™ R
NaN; + R2-Br ——» R?-N3 — feldolgozas R'= Ot Ph

R?=Bn,

Koraimények: Szakaszos kisérletek Folyamatos kisérletek 2-FCeHaCHa, 3-FCeHaCHy,
ATMW Tt 4-FCgH4CHy, 3,5-diMeCgH3CH,,

T, katalizator Katalizator 4-CF3CgH4CH,




